Държавен вестник, бр. 64, 2011 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  64
Чл. 51. Горската семеконтролна станция 
осъществява контрол на маркирането в се­
мепроизводствени насаждения и съгласува 
карнет-описа и протокола за освидетелстване 
на сечището. 
Раздел ІІІ
Условия и ред за издаване на позволително 
за сеч
Чл. 52. (1) Сечите се провеждат въз основа 
на писмено позволително, издадено от лицата 
по чл. 108, ал. 1 от Закона за горите.
(2) Позволително за сеч за гори – държавна 
и общинска собственост, се издава, когато:
1. насаждението е предвидено за сеч в 
горскостопански план, програма или планове 
за ловностопански дейности и за дейности по 
опазване от пожари, с изключение на случаите 
по чл. 45, ал. 6 и 7, чл. 46, чл. 50, ал. 5, т. 2 и 
3, както и за провеждане на сечи във връзка 
с изграждане на обекти по чл. 153, ал. 1 от 
Закона за горите;
2. насаждението е маркирано;
3. има одобрен карнет-опис и одобрен 
технологичен план за добив на дървесина.
(3) Позволително за сеч за гори – собстве­
ност на физически и/или юридически лица, 
се издава, когато:
1. насаждението е предвидено за сеч в 
горскостопански план, програма или планове 
за ловностопански дейности и за дейности по 
опазване от пожари, с изключение на случаите 
по чл. 45, ал. 6 и 7, чл. 46, чл. 50, ал. 5, т. 2 и 
3, както и за провеждане на сечи във връзка 
с изграждане на обекти по чл. 153, ал. 1 от 
Закона за горите;
2. насаждението е маркирано за предви­
дената сеч и са спазени правилата по чл. 50;
3. има изготвен карнет-опис и одобрен 
технологичен план за добив на дървесина.
(4) При провеждане на санитарно прочист­
ване позволителното за сеч се издава, когато 
определените за сеч дървета са маркирани и 
е изготвен инвентаризационен опис по обра­
зец, утвърден от изпълнителния директор на 
Изпълнителната агенция по горите.
(5) Инвентаризационният опис се изготвя 
от лица, вписани в публичния регистър по 
чл. 235 от Закона за горите за дейността „мар­
киране на насаждения, предвидени за сеч“, 
и се утвърждава от регионалната дирекция 
по горите.
(6) Позволително се издава поотделно за 
всяко насаждение или за имот и насаждение и 
в него се определят сроковете за сеч и извоз.
(7) По обективни причини сроковете за 
сеч и извоз могат да бъдат продължавани от 
лицата, издали позволителното за сеч. При 
всички случаи срокът за сеч и извоз не може 
да бъде по-дълъг от края на календарната 
година, за която е издадено позволителното 
за сеч. 
(8) Продължаването на сроковете за сеч и 
извоз до временен склад се разрешава преди 
изтичането им по писмено искане на лицето, 
на което е издадено позволителното за сеч, 
като се отразява в интернет информацион­
ната система на Изпълнителната агенция по 
горите и в отпечатаните екземпляри на позво­
лителното. Сроковете се считат продължени 
от момента на отразяване на промяната в 
интернет информационната система на Из­
пълнителната агенция по горите.
(9) Когато физически и юридически 
лица – собственици на поземлени имоти в 
горски територии, са възложили извършването 
на добива на дървесина в имотите им по реда 
на чл. 186 от Закона за горите, продължаването 
на сроковете за сеч и извоз се допуска след 
писмено съгласие на собственика.
(10) Позволително за сеч в насаждения, 
в които ще се провежда сеч без материален 
добив, се издава, без да са налице изисква­
нията по ал. 2, т. 2 и 3 и ал. 3, т. 2 и 3, като 
се определя само срок за сеч. 
(11) Позволително за сеч в насаждения за 
производство на плодове се издава, ако насаж­
дението е инвентаризирано и карнет-описът е 
заверен от регионалната дирекция по горите, 
без да е налице изискването по ал. 2, т. 1.
Чл. 53. (1) Технологичният план по чл. 52, 
ал. 2, т. 3 и ал. 3, т. 3 се изготвя от лице, ре­
гистрирано в публичния регистър за упраж­
няване на лесовъдска практика по чл. 235 от 
Закона за горите, и се одобрява от лицата по 
чл. 108, ал. 1 от Закона за горите.
(2) В технологичния план се определят:
1. техниката и технологията за извършване 
на сечта и извоза на дървесината;
2. местоположението на временните горски 
складове;
3. средствата и методите на безопасност 
за изпълнение на основните технологични 
операции;
4. мерките за опазване на оставащите на 
корен дървета, подраста, младиняка и почвата;
5. схемата на съществуващите и проектира­
ните извозни пътища, технологични просеки 
и трасета за въжени линии;
6. допустимата широчина на проектира­
ните извозни пътища, технологични просеки 
и трасета за въжени линии и разстоянията 
между тях;
7. начинът на почистване на сечището.
(3) Местоположението на временния склад 
по ал. 2, т. 2 се определя, така че:
1. временният склад да не е в границите 
на населените места и да не съвпада с друг 
временен склад;